




ร้าน Ocean Restaurant เป็นร้านอาหรที่อยู่ที่ประเทศสิงคโปร์
ซึ่งเป็นร้านที่อยู่ใน Southeast asia aquarium ที่ว่ากันว่าตอน
นี้ใหญ่ที่สุด แต่ไม่แน่ใจว่าในแถบไหนคะ ซึ่งด้วยความบังเอิญวัน
ก่อนที่จะไปได้ดูรายการทูไนท์โชว์แล้วเค้ามาแนะนำร้านนี้ เลย
ต้องไปลองคะ เพราะร้านนี้บรรยากาศดีมากๆ เหมือนว่าเรานั่งทาน
อาหารอยู่ใต้น้ำทะเลลึก ไม่ต้องไปเสียเวลาดำน้ำให้เหนื่อย เพราะ
ที่นี่มีปลาสาระพัดเยอะแยะมาก ที่จะว่ายวนเวียนตลอดที่เราทาน
อาหาร โดยเฉพาะเจ้าปลากระเบน จะว่ายโฉบมาบ่อยมาก น่ารัก
แถมนางยังอร่อยอีกเจ้ากระเบนน้อย5555



ร้านนี้อยู่ในโซน resort world sentosa สำหรับการไปสิงคโปร์
แนะนำว่านั่งแท็กซี่สะดวกดีนะค่ะ เพราะเมืองไม่ได้ใหญ่มาก บอก
ร้านไหนที่ค่อนข้างมีชื่อไป แท็กซี่ก็พาไปถูก แถมยังช่วยแนะนำร้าน
ของคนสิงคโปร์ให้เพิ่มอีกคะ 



สำหรับร้านนี้ไม่แน่ใจว่าถ้าไม่เสียเงินเข้าดู Southeast asia aquarium 
แล้วจะเข้าได้หรือเปล่า ไม่แน่ใจคะ แต่สำหรับครั้งนี้น้อตและครอบครัว
ได้เข้าแบบเสียเงินไปดูด้วยคะ ซึ่งค่าบัตรถ้าจำไม่ผิดตกแล้วจะประมาณคน
ละ 700-900 บาท โดยประมาณคะ ซึ่งถ้าจะไปทานร้านนี้ก็ต้องเดินเข้า
ไปเยอะเหมือนกันคะ กว่าจะถึงโซนร้านนี้ แต่ไม่ต้องกลัวจะหาไม่เจอคะ
จะมีทางบอกและป้ายบอกเห็นชัดคะ 



สำหรับร้านนี้ตอนแรกที่เข้าไป เค้าบอกว่าต้องสั่งอย่างน้อยคนละ 30สิงคโปร์
ดอลล่าร์ หรือเท่าไรจำไม่ได้ ซึ่งเราก็บอกว่าโอเคไป เพราะปกติถ้าเรื่องทานนั้น
เต็มที่กันจริงๆคะ มันต้องเกินอยู่แล้ว แต่ทางร้านคงเห็นการแต่งตัว เพราะเรา
ก็แต่งตัวสบายๆเหมือนอยู่ไทย อาจจะดูกระเหรี่ยงมั้งคะ ทางร้านเลยต้องออกตัว
ก่อน กลัวจะชิ่ง555 หรือแค่สั่งน้ำคนละแก้ว 2แก้ว หรือไม่ทางร้านก็อาจจะมี
ประสบการณ์โดยตรงกับลูกค้าท่านอื่น ก็ถือว่าดีคะ ทางร้านให้ข้อมูลก่อน



ร้านนี้จากที่ดูตาม check in เป็นที่นิยมของคนสิงคโปร์ที่จะมาทานในวันสำคัญ
อย่างวันเกิด,ประชุมงาน เป็นต้นคะ ซึ่งมันก็เหมาะจริงๆคะ กับการมาในวันพิเศษ
เพราะบรรยากาศมันช่างดีจริงๆ นอกจากร้านอาหารแล้ว ที่นี่ยังมีโรงแรมประมาณ
7-8 ห้องที่เหมือนนอนอยู่ในทะเลด้วยคะ กระจกเป็นวิวเดียวกันคือทะเลแบบนี้คะ
ซึ่งตกคืนละ 70,000-80,000 บาทคะ ใครที่ชอบก็ลองเข้าไปดูในเว็บได้คะ เหมาะ
สุดๆกับมาฮันนีมูนคะ 



ร้านนี้เป็นร้านของ Iron Chef ที่ชื่อ Cat Cora ร้านนี้มีเพียง 63ที่นั่งในร้านอาหาร
เป็นร้านขนาดปานกลาง ที่แต่งเรียบหรู เน้นให้ดูตู้ปลามากกว่า เป็นจุดเด่นคะ


เข้าเรื่องอาหารกันดีกว่าคะ ด้วยความที่ทานมาแล้วทำให้สั่งเพียง 3 อย่างและ
ไวน์อีก 1 ขวด ออกแนวทานเล่นเพื่อดื่มด่ำบรรยากาศมากกว่าคะ เพราะมัวแต่
ถ่ายรูปจนลืมความหิวหรืออยากทานอาหารไปเลยคะ ^^


- Calamari ราคา 22 สิงคโปร์ดอลล่าร์ (ประมาณ 528 บาท) ทอดได้กรอบ ซอสอร่อย
แต่ก็ไม่ได้แตกต่างจากที่อื่นมากมาย ทานเล่นเพลินดีคะ


- Sous vide 48c king salmon ราคา26 สิงคโปร์ดอลล่าร์ (ประมาณ 624 บาท) 
เป็นแซลมอนท่ีใช้ความร้อน 48 องศาในการทำ รสชาติจะนุ่มเหมือนกับว่าแซลมอน
ยังสดอยู่เลยคะ จริงๆแล้วผ่านความร้อนมาแล้วคะ


- Mushroom Risotto ราคา 30 สิงคโปร์ดอลล่าร์ (ประมาณ 750 บาท) โดย
ส่วนตัวชอบทานรีซอตโต้อยู่แล้วคะ ซึ่งร้านนี้ทำออกมาได้ถูกใจมากนะค่ะ ข้าวนั้น
แข็งแบบพอประมาณ แบบพอดี เพราะบางร้านนั้นข้าวนี่แข็งเกินไป ทานแล้วหยาบ
ไปหน่อยคะ ส่วนซอสเห็ดนั้นก็หอมกรุ่นมากๆ 


- ไวน์ Cote Du Rhone ราคา 70 สิงคโปร์์ดอลล่าร์ (ประมาณ 1,680 บาท)
ไม่แน่ใจชื่อเต็มๆของไวน์ แต่เขียนตามบิลที่ได้มาคะ รสชาติดี ปกติ เพราะขอยอม
รับว่าเป็นคนที่ดื่มไวน์แต่ไม่สนว่ารสเป็นยังไง เพราะรู้สึกมันก็เหมือนๆกันหมดคะ



สำหรับราคานี้ีรวมทุกย่าง 174.20 สิงคโปร์ดอลล่าร์ ( ประมาณ 4,335 บาท)
ราคาถือว่าคุ้มมากๆเลย กับบรรยากาศและการมากับครอบครัวด้วยแล้ว เป็น
ประสบการณ์ที่ดีมากๆอันนึงเลยคะ ตอนแรกที่ดูรายการยังคิดว่าจะต้องหลายหมื่น
แน่ๆ บรรยากาศขนาดนี้แถมเป็นเชฟที่มืชื่ออีกด้วย (cat cora) 



ขอแนะนำมากๆสำหรับคนที่อยากหาบรรยากาศสวยๆ อาหารอร่อย ราคาไม่แพง
คุ้มค่า แนะนำให้ไปที่นี่เลยคะ รับรองไม่ผิดหวัง พนักงานก็ดูแลดีมากๆ ที่สำคัญ
ร้านนี้ไม่พลุ่กพล่านเหมือนใน aquarium ตอนที่ระหว่างทางเดินเข้ามานะค่ะ ส่วน
ใหญ่จะเป็นผู้ใหญ่และเป็นคู่เดทมากกว่า คนน้อยคะ
